Коми Республикаса Юралысь Вячеслав Гайзер участвуйтiс Коми Республикаса сьöм овмöс министерстволöн да Коми Республикаса экономика сöвмöдан министерстволöн öтувъя коллегияын.

Вячеслав Гайзер индiс Коми Республикаса Веськöдлан котырлысь сьöм да экономика уджын верктуя могъяс.

Торйöн кö, сiйö пасйис, мый талун, кор олöмыс зумыдмис, Сьöм овмöс министерствоса да Экономика министерствоса уджалысьяслöн нöшта на содö кывкутöмыс. «Чинтыны вынъяс оз позь. Сiйö бур серпасыс, мыйöдз ми воöдчим медводдза кварталын, сöмын на артмис, да сiйöс колö öтувъя уджöн водзö сöвмöдны», - висьталiс В.Гайзер.

Коми Республикаса Юралысь пасйис, мый «кризислы паныд план примитöм бöрын зэв тöдчана, медым документын индöм мероприятиеясыс збыльмисны колана ногöн да бура».

Ыджыд вын сiдзжö колö пуктыны сыö, медым бура уджалiс оланiн да коммунальнöй овмöс, медым тырвыйö пыртсис олöмö бюджетникъяслы уджысь мынтысян выль система. «Нуöдöм прöверкаясыс петкöдлiсны, мый абу ачыс системаыс лёк, а омöль уджыс чиновникъяслöн. Буретш та кузя вöлiны элясьöмъяс. Татшöмторйыс мед эз вöв», - тöдчöдiс Юралысь.